Kotorska biskupija

Predstavljanje fototipskog izdanja Kotorskog misala
2019-07-06 20:00 - 21:00 (Europe/Helsinki)
U subotu 6. srpnja s početkom u 20 sati, u katedrali sv. Tripuna u Kotoru upriličit će se predstavljanje fototipskoga izdanja Kotorskoga misala sv. Jakova od Lođe. O Misalu će govoriti dr. sc. Lenka Blehova Čelebić i akademik Josip Bratulić.
Fototipsko izdanje Kotorskog misala objavljeno je uz financijsku potporu Fonda za zaštitu i ostvarivanje manjinskih prava Crne Gore, a predstavljanje će se ostvariti uz potporu Hrvatskoga nacionalnog vijeća Crne Gore, Kotorske biskupije i Središnjega ureda za Hrvate izvan Republike Hrvatske.
Kotorski misal sv. Jakova od Lođe predstavlja spomenik nulte kategorije dalmatinsko- dukljanske katoličke tradicije iz prve polovice XII. stoljeća.

Slavlje sakramenta sv. Potvrde u Kotoru
2019-06-16 08:00 - 17:00 (Europe/Helsinki)
U nedjelju 16.6. na svetkovinu Presvetog Trojstva, u Kotorskoj katedrali biti će slavlje sakramenta svete Krizme i zahvala za proteklu vjeronaučnu godinu. Pontifikalna sveta misa biti će u 10 sati.

Sv. Vid i blagoslov kamena temeljca za Dom starih u Petrovcu
2019-06-15
Blagdan sv. Vida u Petrovcu (15.6.) obilježit će se sv. misom u crkvi posvećenoj ovom svecu u 18 sati koju će predvoditi kotorski biskup mons. Ilija Janjić. Tom će prilikom biti blagoslovljen i kamen temeljac na novi Doma za stare Majka Pija.

Blagdan sv. Antuna u župama Kotorske biskupije
2019-06-13
U brojnim crkvama diljem Kotorske biskupije, Svetac svega svijeta – Sv. Antun Padovanski, tradicionalno se proslavlja svetim misama, pobožnostima, blagoslovima djece i kruha.
Svete mise 13. 6. 2019. biti će po sljedećem rasporedu:
HERCEG NOVI
Crkva Sv. Antuna, 10 i 18 sati
LEPETANE
Crkva sv. Antuna, 10 i 17 sati
PERAST
Crkva sv. Antuna, 10 i 18 sati
KOTOR
Crkva sv. Klare, 6, 8, 10 i 19 sati
PRČANJ
Crkva sv. Antuna, 17 sati
TIVAT
Crkva sv. Antuna, 7, 10 i 18 sati
Belane, 8 sati

Svetkovina Pomoćnice Kršćana na Mulu
2019-05-21 - 2019-05-24
Župa BDM Pomoćnice Kršćana – Muo proslavit će svetkovinu svoje nebeske zaštitnice, 24. svibnja. Svete mise biti će u 10h i u 18h. Proslavi prethodi trodnevna duhovna priprava od 21. do 23. svibnja: svakog dana u 17,30 biti će svibanjska pobožnost, nakon koje slijedi sv. misa u 18 s molitvom trodnevnice.

Zavjetni dan - Gospa Peraška
2019-05-15
Zavjetni dan u Perastu – Gospa Peraška, proslavit će se 15. svibnja. Svete mise su u 7, 8, 10 i 17,30 sati.

Najava: Blagdan sv. Leopolda u Herceg Novom
2019-05-09 - 2019-05-12
Blagdanu sv. Leopolda B. Mandića u njegovom rodnom gradu, Herceg Novom, prethodit će trodnevnica od 9. do 11. svibnja, s početkom u 17,30. U nedjelju, 12. svibnja slavit će se tri svete mise: u 8 sati u crkvi sv. Leopolda, te u 10 i 18 u župnoj crkvi sv. Jeronima. Više detalja na plakatu:

Proslava blagdana blažene Ozane
2019-04-24 18:00 - 2019-04-27 18:00 (Europe/Podgorica) | Crkva sv. Marije od Rijeke, Kotor

Raspored bogoslužja za Vazmeno trodnevlje i Uskrs
2019-04-18 10:00 - 2019-04-21 18:00 (Europe/Helsinki)
Raspored bogoslužja za Vazmeno trodnevlje i Uskrs u župama Kotorske biskupije:

Preuzmi raspored bogoslužja (PDF)

XII. Planinarski križni put mladih Kotorske biskupije
2019-04-13 10:00 - 14:00 (Europe/Helsinki) | Gornja Lastva, Gornja lastva, Montenegro
Gornja Lastva – Bogdašići
Planinarski križni put počinje okupljanjem i molitvom u crkve Rođenja BDM u Gornjoj Lastvi u 10 sati. U slučaju jako lošeg vremena, cijeli križni put će se održati u crkvi.

Kotorski Križni put "Za Križem"
2019-04-06
Kotorski Križni put od crkve sv. Marije od Rijeke do Gospe od Zdravlja održat će se u subotu, 6. travnja. Početak je u 16 sati u crkvi sv. Marije (bl. Ozana).

Đakonsko ređenje
2019-02-16 10:00 - 11:30 (Europe/Helsinki)
U subotu, 16. veljače bogoslov kotorske biskupije g. Željko Pasković biti će zaređem za đakona. Sveta misa ređenja koju će predslaviti mons. Ilija Janjić biti će u 10 sati u kotorskoj katedrali.

Blagdan sv. Nikole u župama Kotorske biskupije
2018-12-06
Blagdan sv. Nikole biskupa, zaštitnika djece, pomoraca, ribara, putnika i studenata, proslavit će se u župama diljem Kotorske biskupije u četvrtak, 6. XII.
Tog dana u kotorskoj katedrali biti će svečana sveta misa i susret vjeroučenika sa svetim Nikolom u 18 sati. Pjeva dječji zbor kotorske katedrale, a nastupit će i mandolinski orkestar HGD-a “Tripo Tomas”.
Raspored sv. misa u drugim župama:
Crkva sv. Nikole u Perastu, u 16 sati.
Crkva sv. Nikole u Gornjim Krašićima u 14 sati.
Crkvica sv. Nikole nad Verigama (župa Đurići) u 6 sati i u župnoj crkvi u 9 sati.
Crkva sv. Nikole na Prčanju, u 10 sati.
Crkva sv. Nikole u Đenovićima u 10 sati.
Crkva Pomoćnice Kršćana na Mulu u 17 sati: na kraju mise pomazanje mirom sv. Nikole.

Spomen rođenja bl. Gracije iz Mula
2018-11-27
U utorak 27. 11. s početkom u 15 sati, župa Muo obilježit će spomen rođenja bl. Gracije svetom misom u kapelici podignutoj na mjestu rodne kuće Blaženika.

Blagdan Gospe od Zdravlja u Kotoru
2018-11-21
Prigodom blagdana Gospe od Zdravlja u srijedu, 21. XI., u svetištu Gospe od Zdravlja ponad Kotora, svete mise bit će u 5, 8 i 10 sati ujutro, te poslije podne u 15 sati krunica i sv. Misa. Uoči blagdana u utorak, 20. XI., sveta krunica u 15 sati.

Mali Tripundan
2018-11-10 18:00 (Europe/Helsinki)
U subotu, 10. XI. u kotorskoj katedrali se obilježava Mali Tripundan. Sveta misa biti će u 18 sati.

Blagdan blaženog Gracije iz Mula
2018-11-06 - 2018-11-09
Ove godine navršava se 510 godina rođenja za nebo blaženog Gracije iz Mula (1508-2018). Od 6. do 8. XI. svaku večer u 17 h biti će misa s molitvom trodnevnice koju će predvoditi dr. don Anđelo Maly, profesor Svetog Pisma na Katoličkom bogoslovnom fakultetu u Zagrebu. Zadnjeg dana trodnevnice (8.XI.) nakon mise, biti će blagoslov srebrne maske izrađene povodom Blaženikova 510-tog rođendana za nebo. Nakon blagoslova i postavljanja srebrne maske, biti će iluminacija ispred crkve. Na blagdan (9. XI.) mise će biti u 5, 8 i 10 sati te svečana koncelebrina misa u 16 sati.

Raspored bogoslužja za svetkovinu Svih Svetih i Dušni dan
2018-11-01 - 2018-11-02
Početkom mjeseca studenog Crkva slavi zapovijedanu svetkovinu Svih Svetih (1. studenoga), te sljedećeg dana (2. studenoga) Dušni dan. U tim svetim danima oči svih vjernika uprte su u razmatranje nebeskog blaženstva svih naših predaka u vjeri, koji su po zaslugama svog krjeposnog kršćanskog života zaslužili ući zajedništvo nebeske Crkve, u vječnu radost svetaca Božjih. Također se sjećamo i svih dragih pokojnika, za koje na poseban način prikazujemo sv. mise i molitve. Podsjećamo sve vjernike da u periodu od 1. do 8. studenog mogu dobiti potpuni oprost koji se može namijeniti za pokojne. Za potpuni oprost (čistilišnih muka) potrebno je u spomenutom periodu učiniti pobožni pohod crkvi u kojoj treba izmoliti Očenaš, Vjerovanje, te primiti svetu pričest i ukoliko je potrebno (u slučaju teških grijeha), prije se ispovjediti, te izmoliti molitvu na nakanu sv. Oca.

Preuzmite: Raspored bogoslužja

Blagdan Gospe od Krunice u katedrali
2018-10-07 10:00 - 11:30 (Europe/Helsinki)
U nedjelju, 7. listopada na blagdan Gospe od Krunice u kotorskoj katedrali u 10 sati bit će pobožnost svete krunice kao molitveno sjećanje na pobjedu kršćanske vojske u bitci kod Lepanta 1571. godine protiv Osmanlija. Nakon krunice će biti sveta misa za sve poginule pobjednike i poražene, osobito zapoginule Kotorane, Peraštane i Bokelje. Pjevat će mješoviti pjevački zbor Adoramus iz Slovenije.

Pobjednici Lepantske bitke duboko su utkani u temelje kršćanske Europe. U bitci je sudjelovalo preko 150.000 vojnika i veslača na preko 500 galija. To je bila najveća pomorska bitka brodova na vesla. U sklopu
mletačke flote u bitci je sudjelovalo i sedam galija dalmatinskih gradova, među kojima i kotorska galija „Sveti Tripun“ pod komandom Jeronima Bizantija s 250 vojnika i veslača. Svi su izginuli i kako bilježi Orbini 1601. godine: Ne bez slave svoje i svoga grada. Među poginulima je bilo i sedam Peraštana, čuvara mletačke ratne zastave na admiralskom brodu Sebastijana Veniera. Ulcinjanin, nadbiskup barski, Ivan Bruni poginuo je na turskoj galiji kao rob – veslač. Samo u tom jednom danu, 7. X., na obje strane bilo preko 40.000 poginulih.

Sv. Jeronim u Herceg Novom
2018-09-30
Na blagdan sv. Jeronima (nedjelja, 30. rujna) nebeskog zaštitnika grada i župe Herceg Novi u župnoj crkvi slavit će se svete mise u 10 i 18 h te pjevati tradicionalna zahvalnica (Te Deum) u spomen na oslobođenje grada. Uoči blagdana, u subotu, 29. rujna biti će misa s molitvom večernje u čast sv. Jeronima u 18 sati.

Sveti Kuzma i Damjan
2018-09-26 16:00 - 17:00 (Europe/Helsinki)
Na blagdan svetih Kuzme i Damjana 26. rujna sveta misa biti će u staroj (gornjoj) Muljanskoj župnoj crkvi u 16 h. (župa Muo)

Sv. Eustahije
2018-09-23
Sveta misa prigodom vanjske proslave sv. Eustahija mučenika biti će u nedjelju, 23. rujna u 18 sati u župnoj crkvi sv. Eustahija u Dobroti.

Noć svjedoka u kotorskoj katedrali
2018-09-22 19:30 - 21:00 (Europe/Helsinki)
U kotorskoj katedrali će se 22. rujna (subota) s početkom u 19,30 sati održati večer molitve i bdijenja za sve progonjene kršćane u svijetu pod nazivom „Noć svjedoka“. Prije bdijenja biti će i sveta misa u 18 sati. Ovaj događaj ubraja se u važnije molitvene događaje u svijetu i već deset godina održava u različitim zemljama, a prenose ga različite TV postaje i važniji mediji. Po prvi puta se organizira na području Balkana (u Dubrovniku, Međugorju, Kotoru i Sarajevu).
Cilj „Noći svjedoka“ je približiti stvarnost progonjenih i stradalih kršćana te pružiti im podršku u molitvi. Uz molitvu i upoznavanje sa svijetlim primjerima kršćanskog svjedočenja, postojanosti i vjernosti, svoja vlastita iskustva života u progonstvu podijelit će: Mark Fromager, direktor podružnice AED-a u Francuskoj (Pomoć Crkvi u nevolji), s. Houda Fadoul, poglavarica samostana Dei Mar Musa Al-Habashi u Siriji poznata po svojim aktivnostima na području međureligijskog dijaloga, i vlč. Kiril Gorbunov, vikar moskovske katoličke nadbiskupije, poznat po svojem ekumenskom radu.
Svi prisutni će zapaliti svijeće u znak sjećanja na stradale kršćane, a također će se moći nabaviti knjiga pod nazivom „Ratovi, nafta i radikalizam“ autora M. Fromagera.
Radosno vas očekujemo na ovoj jedinstvenoj večeri molitve i bdijenja, s nadom da će svima biti duhovno korisna i obogaćujuće iskustvo.

Sv. Matej, apostol i evanđelist
2018-09-21
U Dobroti će se u župnoj crkvi sv. Mateja na njegov blagdan 21. rujna slaviti mise u 10 i 18 h.

Svetkovina Uznesenja Blažene Djevice Marije
2018-08-15
Na svetkovinu Uznesenja Blažene Djevice Marije (Velika Gospa), svete mise u marijanskim svetištima Kotorske biskupije služit će se po sljedećem rasporedu:

Otok Gospe od Škrpjela (Perast): 6, 8, 10 i 18 h
Otok Gospe od Milosti (Tivat): 10 h
Ratac (Sutomore): 10 h

Znamenje veliko pokaza se na nebu:
Žena zaodjenuta suncem, mjesec joj pod nogama,
a na glavi vijenac od dvanaest zvijezda. (Otk 12, 1)

Koncert i proslava blagdana sv. Klare
2018-08-10 21:00 - 22:00 (Europe/Helsinki)
U kotorskoj crkvi sv. Klare uoči blagdana njezine nebeske zaštitnice – 10. kolovoza održat će se koncert s početkom u 21 sat. Na programu su poznata djela sakralne glazbe a izvode ih sopranistica Vedrana Šimić i pijanist Simon Peter Dešpalj. Ulaz je slobodan.
Na blagdan sv. Klare, 11. kolovoza sv. misa biti će u 19 sati.

Kardinal Parolin predslavi svetu misu u Kotoru
2018-06-26 17:45 - 19:00 (Europe/Helsinki)
Uzoriti kardinal Pietro Parolin, državni tajnik Svete Stolice boravit će u trodnevnom državnom posjetu Crnoj Gori.
U sklopu tog posjeta boravit će i u Kotorskoj biskupiji i predslaviti svečanu svetu misu u kotorskoj Katedrali na Petrovdan, 29. lipnja 2018.
Prije svete mise, Bokeljska mornarica će izvesti kolo sv. Tripuna s početkom u 17,45 sati ispred katedrale. Nakon kola slijedi sveta misa.
Kardinal Parolin je po svojoj službi najviši crkveni i državni predstavnik Svetog Oca i Vatikanske države, stoga pozivamo sve vjernike naše biskupije da se odazovu u što većem broju i sudjeluju na ovoj svetoj misi, kako bi na dostojanstven način dočekali izaslanika njegove svetosti pape Franje.

Koncert zbora Romsdalkoret iz Norveške
2018-06-26 16:00 - 17:00 (Europe/Helsinki)
Pjevački zbor Romsdalkoret iz Norveške održat će koncert u kotorskoj katedrali 26.6. u 16 sati. Na repertoaru su djela iz sakralne baštine sjeverne Europe.

Svetkovina rođenja sv. Ivana Krstitelja
2018-06-24 19:00 - 20:00 (Europe/Helsinki)
U nedjelju, 24. lipnja slavi se svetkovina rođenja sv. Ivana Krstitelja, zaštitnika župe i grada Budve. Tom prigodom sveta misa u budvanskoj župnoj crkvi biti će u 19 sati.

Prva pričest i završetak vjeronaučne godine u katedrali
2018-06-17 10:00 - 12:00 (Europe/Helsinki)
U nedjelju, 17. VI. u 10 sati u katedrali sv. Tripuna biti će svečana misa i slavlje Prve svete pričesti kotorskih prvopričesnika. Ujedno to će biti prilika da za zahvalu Bogu (Te Deum) za završetak školske i vjeronačune godine.
